R5dwMg/zh-wiki-yue-long huggingface dataset:
The definition of a 'transparent' format is complicated, and may be difficult to apply. For example, drawings are required to be in a format that allows them to be revised straightforwardly with 'some widely available drawing editor.
' The definition of 'widely available' may be difficult to interpret, and may change over time, since, e.
1 and 1.2 of the license, uses the terms 'widely available' and 'proprietary' inconsistently and without defining them.
doc format could qualify as transparent, since a subset of .doc files can be edited perfectly using OpenOffice.
org, and the format therefore is not one 'that can be read and edited only by proprietary word processors.
按此定義，及後衍生出字彙、「字典」、「辭典」、「詞典」等名目，都歸為同類。顧名思義，認真傳意時，書名之中有「字」無「詞／辭」嗰啲篇幅較短，主要係逐個單字説明，亦有部份會攋到些少非單字詞語，相反嘅話，除咗會提到各個單字嘅意思，重將多字詞語逐個介紹，而由於詞語嘅數目多過單字好多，因此詞典往往比字典長得多。
字典一字，取自康熙字典，序文有寫。康熙字典同其他字書唔同，一般字書只列出自己一家之言。而康熙字典並非自家述作，反而收納前人字書，以祈形音義俱全，有漏就補前人經典同注疏， 唔夠再有前人詩文補上。項項皆有出典，故此叫典。
西洋大多為屈折語，會睇重字根，將變化歸入一字，如英文動字，表示過去而屈折、表示現行而屈折，會合拼去一字來寫，唔會分開。如日文咁黏着語，字尾黐埋去字度，改變字義，如表示過去咁。咁所衍生會拼入去以基本字，當做一字來寫。
互聯網論壇，通常簡稱論壇，又叫信息版、討論版、討論區或者留言版，係一種提供在線討論嘅軟件程式，亦係BBS嘅一種新版本，由Usenet喺1980年之後開始流行。互聯網論壇嘅名嚟自拉丁語裏面嘅Forum一詞。
呢隻噉嘅字喺同期嘅廣東話或者英格蘭話入面並冇對應，一個廿一世紀初嘅粵人或者英系白人可以理解到個概念，但佢哋語言搵唔到隻字去對應 Kummerspeck，所以如果有人想將一本用德文寫嘅長篇小說翻譯做粵文或者英文，撞到 Kummerspeck 呢隻字嗰陣就好可能會覺得「唔知點譯好」。
中世紀德國境內諸侯割據，加上交通唔方便，各個日耳曼語方言嘅發展差好遠。雖然曾經試圖建立共同語言，但一般都只局限於各個地區，而且只係喺一定階層被採用。比如喺漢薩同盟最興盛嗰陣，北德嘅低地德文喺北海同波羅的海啲沿海地帶成為當地經商嘅通用語言。
1781年約翰·克里斯托弗·阿德隆出版第一部德文字典。1852年起雅各布·格林同埋威廉·格林兄弟開始編輯最廣泛嘅德文字典。呢部著作一直去到1960年至完工。1880年康拉德·杜登出版德文全正體書寫字典。
1901年經過細修改後，呢部字典成為標準德文嘅唯一典範，內容一直到1998年至被重新訂正。1998年嘅修改主要改進咗一啲非常唔規則嘅文法，另外簡化咗一啲規則。此外一啲寫法，喺民間通用但依照過去嘅正寫法被認為係錯嘅，就得到唨認可。
其中 Aa、Ee、Ii、Oo、Uu 以及三個變體字母 Ää、Öö、Üü 係元音字母。仲有一個字母ß讀作Eszett，呢個字喺傳統入面冇大寫字母但係1990年代德語正寫改革容許擁有呢個字嘅大楷，寫作ẞ，其餘係輔音字母。
德文詞嘅重音一般喺倒數第二個音節上，但唔係非常規則，尤其表現喺外來詞上。大部分情況下詞幹嘅音節係重音，但有時亦有前綴或後綴係重音嘅。假如一個詞係由多個詞合成組成嘅，噉第一個組成部分詞係重音。外來詞嘅重音一般按嗰個詞喺佢原本語言來標重。
喺文法學嚟講，德文係「屈折語」，即係德文主要靠詞形變化，而唔係好似孤立語咁樣，靠語序、虛詞嚟表達清楚一個句子嘅含義。德文名詞分為三個性，四個格，有單複數之分。名詞通過佢本身以及修飾、定義佢嘅形容詞、副詞、冠詞嘅變化嚟體現佢喺句子入面嘅位置、功能同埋意義，種現象稱為變格，而德文嘅動詞需要根據人稱同埋時態、語態而變化，稱為動詞變位。
德文屬於文法較傳統嘅語言，佢保留咗較多嚟自古代靜詞嘅格詞尾變化以及動詞嘅變位。相對英文、荷蘭文、瑞典文呢啲日耳曼兄弟語言嚟講，德文文法變化係相當複雜。但同俄文、波蘭話、拉丁文等非同族語言相比，德文嘅屈折變化算係相對簡單。
第二次世界大戰後對德文影響最大嘅外文係英文，種現象喊做「英語化」。英文有時被戲稱為「新標準德文」。據Mannheim嘅德文研究所2004年初統計，喺過去10年德文出現咗大概700個新詞，其中40%以上直接嚟自英文或者係英文同德文組成嘅混合詞。
荷蘭文，又叫荷蘭話、荷蘭語、荷文，正名叫做尼德蘭話／尼德蘭文，係印歐語系日耳曼語族嘅一隻語言。係喺荷蘭、比利時、荷屬安的列斯同埋南美嘅蘇里南通行嘅語言，而法國、德國同其他荷屬殖民地都有人講荷蘭話。講嘅人口有2300萬。
響社會研究入面，政治意識形態係一組用嚟解釋社會應該點樣運作嘅觀念同原則，同埋提供咗某啲社會秩序嘅藍圖。政治意識形態大量關注點樣劃分權力，同埋呢啲權力應該被運用響邊啲目的上面。譬如話說，20世紀入面最具有影響力同最被清楚界定嘅政治意識形態之一，就係共產主義，佢係以馬克思同恩格斯嘅學說做基礎。
占美·當奴·“占寶”·威爾斯，係維基百科創始人之一，維基媒體基金會總經理，同時擁有一個叫做Wikia嘅營利公司。威爾士早年成立過名為Bomis嘅互聯網公司，並且喺2000年3月推出過網上百科全書計劃，叫做Nupedia，並且請咗拉里·桑格做嗰份百科全書嘅主編。
不過，由於Nupedia嘅内容係由各方面嘅專家，通過同儕評審過程、檢查確定之後先至發佈，所以進展過程相當之慢。拉里·桑格於是喺2001年1月提議，用Wiki軟件作為百科全書平台，獲得占美·威爾斯同意之後，發起另一個叫做Wikipedia嘅計劃。
世界語嘅命名來自Doktoro Esperanto，呢個係柴門賀夫第一次出版《第一本書》時所用嘅筆名。最早，柴門賀夫幫呢個語言改嘅名只係「La Lingvo Internacia」，意思係「國際語言」。
世界語嘅定位係國際輔助語言，唔係用嚟代替世界上已經存在嘅語言。柴門霍夫嘅目標係創立一種簡單易學而靈活嘅語言，一種普世嘅第二語言，用嚟促進世界和平同國際了解，消除仇恨同埋戰爭，實現平等、博愛嘅人類大家庭。
據估計約1000人嘅母語係世界語。世界語係目前唯一一隻畀人攞嚟做母語嘅人工語言。大概有十萬至兩百萬人能夠流利使用世界語，並散居世界各地。世界語有文學作品、歌曲同電影，聯合國教科文組織喺1954年推薦學習使用，2007年成為歐洲共同語言參考標準嘅第32種語言。
雖然到而家仍無任何國家畀世界語官方地位，但世界各地好多學校都有提供世界語學習課程，而且Google、維基百科、Facebook、Firefox、Ubuntu都有世界語版本，其中維基百科世界語版嘅文章數量喺各語言之中排第36，Google翻譯亦自2012年2月22號開始增列世界語。
柴門賀夫用咗大概十年將外語文章譯作世界語，同時亦直接用世界語創作散文同詩歌。1887年喺華沙出版咗第一本世界語語法。喺之後嘅幾十年，世界語使用者嘅數目急劇增加，起初淨係喺俄羅斯帝國疆域內同埋東歐地區，之後延伸到西歐、美洲、中國同日本。
世界語並冇被任何國際承認嘅國家確認為第二語言，但係喺二十世紀初曾經有建立莫里斯尼特，成為世界上第一個世界語國家。中國語言學家錢玄同曾經提倡用世界語取代官話。另外，1968年，自封獨立嘅微型國家玫瑰島共和國亦都定咗官方語言做世界語。
美出版過世界語軍用喊話手冊，作為軍演中假想敵嘅語言。1924年夏天，美國無線電中繼協會接受世界語作為國際輔助語言，並希望其他各行各業嘅人都能夠用世界語嚟進行國際交流，但係世界語喺無線電通信中嘅實用價值反而唔大。
世界語重係幾個國際非營利組織嘅工作語言，譬如Sennacieca Asocio Tutmonda，重有好多世界語組織。最大嘅世界語組織係國際世界語協會，佢同聯合國同埋聯合國教科文組織有正式顧問關係。而聯合國教科文組織亦喺1954年推廣以世界語作為國際溝通媒介。
作為一種人造語言，世界語唔同任何民族語言有譜系上嘅關聯。啲人話佢係「詞源上多採用羅曼詞彙，語法上高度黏着，而又有啲孤立語特徵。佢嘅音韻、語法、詞彙、係基於西方印歐語言嘅，而音位系統本質上係斯拉夫形式嘅，亦有少量日耳曼語言特徵。
世界語有23個輔音、5個元音、兩個半元音，半元音可以同元音組合成六種複合元音。唔用重音嚟區分語義。重音永遠喺倒數第二個元音度，除非喺個別情況主要好似詩歌入面省略咗詞尾嘅元音，比如familio「家庭」讀做，重音響i度，而省略咗最後一個元音o時，重音仍然響i度。
/r/通常讀做顫音，但係都可以讀做英文嘅r 。/v/成日讀做英文嘅v，但係都有人讀做或者，咁就要睇說話者嘅語言背景喇。半元音/u̯/通常淨係喺元音/a/同/e/之後構成複元音，而唔似輔音w /w/。通常都存在將nk讀做同埋將kz讀做嘅同化現象。
因為只有五個元音，所以世界語允許將元音讀做佢嘅變體。比如話e可能會被讀做介於同之間嘅各種音。呢啲細節問題成日要睇講嘢嘅人嘅母語。有人會喺後面再緊連一個元音嘅元音後添上一個喉塞音，比如heroo「英雄」讀做或者，praavo「太爺」讀做或者。
世界語文字係拉丁字母變體，一字一音，一音一字。世界語字母表中有六個戴帽嘅字母，有峰形符嘅ĉ、ĝ、ĥ、ĵ、ŝ，同有谷形符嘅ŭ，而世界語字母唔包括拉丁字母本來嘅q、w、x同埋y，呢幾個字母只有喺拼寫一啲未世界語化嘅外國名先至會用到。
變體字母一度帶嚟咗打印同輸入嘅麻煩，尤其係嗰五個有峰形符字母係世界語特有嘅。鑒於呢啲戴帽嘅字母已經收入響國標字符嘅擴充拉丁字符A度，所以目前呢個麻煩只會困擾嗰啲只能夠用ASCII碼嘅網絡交流同數據庫。
亦有一啲電腦特殊鍵盤能夠包含世界語字母，喺一啲系統下能通過軟件將加h或加x嘅字母轉換成加帽字母。微軟Windows嘅EK軟件就係一個好好嘅例子。另外世界語維基百科都係「加x轉化為加帽」嘅。比如一輸入cx，系統就會出ĉ。
世界語詞語係由前綴、詞根、後綴構成嘅，佢嘅構成方式好規則，從而啲人自己造詞都可以畀旁人明白。複合詞係由修飾語在先，主要部分在後嘅原則構成，比如birdkanto就係指鳥嘅歌聲，kantbirdo就係指鳴禽。
名詞複數會喺o後面加j形成oj，而賓格名詞重會喺最後加n，於是單數賓格名詞結尾就係on，複數ojn。o表明呢個係名詞，j表明呢個係複數，n表明係賓格。形容詞同名詞保持數格一致，主格複數形容詞結尾aj，賓格單數an，賓格複數ajn。
動詞嘅六種屈折形式包括三種時態同埋三種式。現在式as，將來式os，過去式is，不定式i，條件式us，命令式u。動詞唔會隨人稱同單複數變位。如此kanti就係「唱」嘅不定式，相當於to sing，mi kantas就係「我依家唱」，vi kantas就係「你依家唱」，ili kantas就係「佢哋依家唱」。
語序相對自由。形容詞可以響修飾名詞嘅前面或者後面，動詞同賓語可以以任何順序出現。而冠詞la，形容詞性代詞tiu同埋介詞都應該喺所修飾詞或短語之前。而喺主系表句中，語序如同英語一樣，people are animals同animals are people係唔同嘅。
1887年柴門賀夫響《Ligvo Internacia》入面就已經確定世界語嘅核心詞彙，呢本書列出咗九百個詞根，通過前後綴就可以派生出上萬複合詞。1894年，柴門賀夫出版咗第一本世界語字典《Universala Vortaro》，當中囊括嘅詞根數量更大。
自此，世界語確實借嚟咗好多外來詞根，起初大多都係來自西歐語言。雖然唔係所有人都有意識噉廣泛從外語中藉詞，但都是有好多人確實引入咗好多藉詞，尤其係科技術語。而另外日常用語大多都係用舊有嘅詞根派生出嚟，比如komputilo就係由動詞komputi加上工具後綴il構成嘅。
有啲世界語複合詞含義並唔係咁清楚明白，比如eldoni從字面上拆開應該係「畀出」，而佢嘅實際意義係「出版」，呢種複合方式往往係模仿某種西歐語言比如德文嘅構詞時所產生嘅。另外後綴um並無明確含義，只有靠逐個記憶先可以搞明帶um後綴嘅詞語嘅確切意思，比如dekstren同埋加um派生出嚟嘅dekstrumen。
中國好多地方都有龍王廟。乾旱時啲人就會去廟度祈求龍王為人間降雨。當時龍重係超自然力量嘅象徵。之後，龍成為咗皇帝嘅祖先並象徵封建帝王嘅絕對威權。皇帝會宣稱自己係龍個仔。皇帝嘅所有個人物品都帶有龍嘅名，裝飾有龍形圖案。
部分學校亦有世界語教學，包括英國曼徹斯特大學轄下嘅先鋒嚮導計劃嘅四間小學，以及世界各地嘅69間大學。但係除咗中國同匈牙利嘅幾間大學，呢啲教世界語嘅大學多數唔係正式嘅教學，亦都無國家贊助。匈牙利布達佩斯嘅羅蘭大學曾經喺1966年到2004年有國際語言及世界語系，2004年後將佢嘅教學移交咗畀職業學校，重有官方組織嘅世界語老師考試。
喺曼徹斯特大學指導下，有230名學生嘅四間英國小學，喺2010年至2013年，進行「世界語預備課程」教學，亦即係通過世界語教學嚟提升語言意識，並幫助跟住落嚟嘅其他外語學習。喺紐西蘭、美國、德國、意大利同澳洲都有研究。
研究結果證明咗喺學習另一門外語之前先學少少世界語有利於該語言嘅學習。噉似乎係因為學過外語再學外語比第一次學外語簡單，而語法簡單，無固定文化背景嘅輔助語言世界語嘅教學令學生打破咗第一語言學習嘅障礙。喺一項研究中，一組歐洲初中生先學一年世界語，再學三年法文，最後佢哋嘅成績比四年都係學法文嘅對照組學生強。
葡萄牙文，縮寫叫葡文。屬於印歐語系羅曼語族，發源自歐洲伊比利亞半島。喺全世界大概有2億7千萬使用者。除咗葡萄牙之外，重係巴西，安哥拉同莫桑比克等國家嘅官方語言。佢喺南美洲、南半球都係最普及嘅語言之一。
遍佈四個大洲嘅九個葡文國家組成咗葡萄牙文國家共同體，佢哋有共同嘅文化同歷史。共同體推廣葡文文化，政治外交上甚至教育、科技、健康等等領域都有合作。喺2005年嘅一次會議中，佢哋宣佈以5月5號為葡萄牙文文化日。
土生葡文係一隻澳門嘅混合語，主要以葡文為基礎，有大量嘅馬拉話、粵語、英文等語言嘅借詞。喺澳門嘅歷史超過300年。由於澳門教育教授標準葡文、粵語同英文，忽視土生葡文，而家使用者已經剩返唔夠100人。佢同標準葡文有一定差異，比較難互相理解。
挪威文，係挪威通行嘅官方語言，屬於印歐語系日耳曼語族北日耳曼語支，佢同瑞典文相通。挪威文分做書面挪威文同新挪威文兩種。前者有85%挪威人用緊，比較似丹麥文。後者有15%挪威人用緊，同丹麥文有明顯分別。
英文初名叫Uniform Resource Locator，短名URL，意謂劃一資源定位符。後尾廣義叫Uniform Resource Identifier，短名URI，意謂劃一資源識別符，可參考劃一資源記認。
域名，又叫網域、網域名稱，係指一串用點隔開嘅名組成嘅互聯網上某一部電腦或計算機組，用嚟喺數據傳輸過程中指示電腦嘅電子方位。由域名解析出IP地址嘅過程要用到DNS。域名嘅存在可以令人更方便咁用互聯網，而唔需要記住一連串嘅IP地址。
MediaWiki係套建基喺網絡嘅Wiki引擎，維基媒體基金會嘅所有搞作，同埋大多數Wiki網站都會採用到呢套軟件。MediaWiki軟件最初係專為維基百科而搞出嚟，今日已經畀一啲機構用嚟做知識管理同內容管理系統。
Mediawiki向外發佈正式版之前，會首先喺mediawiki.org同測試維基上面試行新版本，如果無問題就會分批裝落維基媒體基金會下面各維基網站，再經過一段時間測試無問題，先會發佈正式版畀其它人下載。
2009年，香港大學嘅一項研究將TWiki同MediaWiki進行比較。作者指出，TWiki常用於教育論文同技術項目嘅合作工具，而MediaWiki最為人熟知嘅係Wikipedia。雖然兩個平台都支持討論同進度追踪，不過TWiki有一個MediaWiki冇嘅'Report'部分。
學生認為MediaWiki更易用同更令人愉快。當問及佢地對於知識管理課程組別項目使用MediaWiki嘅看法時，16位回答者中有15位表示佢地更喜歡MediaWiki，給出了'當然'、'一定'等非常肯定嘅答案。
2009年嘅一項比較學生使用MediaWiki同Google Docs嘅經驗嘅研究發現，學生認為Google Docs嘅用戶界面更友好。到2021年，巴西核工程學院嘅研究比較了基於MediaWiki嘅知識管理系統同基於DSpace同Open Journal Systems嘅另外兩個系統。
1994年，格陵蘭籍嘅程式設計師Rasmus Lerdorf開發咗一組Perl腳本，用嚟追蹤佢嘅線上履歷幾時畀人使用到，佢叫呢組腳本做「Personal Home Page Tools」。隨著呢個腳本嘅功能日趨複雜，Lerdorf開始用C語言做一啲功能，例如連接資料庫、簡易嘅動態網頁開發。
喺網絡工業領域，PHP係LAMP架構嘅其中一部分，所謂嘅LAMP係指Linux、Apache、MySQL同PHP所組成嘅網絡環境，提供咗好多安全、可靠嘅網頁應用程式。PHP目前已經係全世界最受歡迎嘅伺服器端程式語言，跨平台嘅特性更令PHP廣為流傳，目前世界上有超過2000萬台伺服器安裝咗PHP。
PEAR係PHP Extension and Application Repository嘅縮寫，由Stig S. Bakken喺2000年響PHP開發者會議上提出，目的係做出可以重複使用嘅函式庫嚟提供PHP社群使用。
電腦軟件，或者就咁叫軟件，亦叫電腦軟體或者軟體，係指電子儲存資料，包括電腦程式同其他資料，畀電腦讀同寫。軟件查實係相對電腦硬件而言，硬件係實物，可以掂到摸到嘅電腦部份，而軟件唔係實物，掂唔到摸唔到，但又係電腦不可或缺嘅一部份。
Citizendium係由維基百科其中一位搞手Larry Sanger開嘅用Wiki技術做基礎的嘅網上百科全書。雖然同維基百科一樣都係用Mediawiki，但佢要寫嘅人交帶低自己個真名同身份，寫嘅嘢都要畀專家睇過先。
偽基百科係2005年1月5號由海外華人Jonathan Huang所建立嘅，初期先有英文版本。2005年5月26號開始成為Wikia網站嘅其中一份子，2008年10月23號，網址改為Uncyclopedia.
人民網認為「百度百科響網絡中嘅影響力日益深遠，逐漸凸顯出佢作為互聯網平台對公眾知識嘅傳播價值」。由於百度公司響中國大陸有好大嘅知名度同影響力，又更符合大陸網民使用嘅習慣同編排，好多大陸網民中意響百度百科獲取知識或者編輯內容。
百度百科係中文類網上百科全書入邊，訪問量最大嘅網站，不過雖然話係百科，佢對文字質量嘅要求其實同維基百科好唔同，比如話，有好多內容係編輯者直接由其他網站轉載過來，完全無改到，噉喺文字語氣方面，就會好個人化，或者有啲個人觀點啲嘢，都出現喺度。
截至2011年12月24號，佢嘅文章數量達到咗4140288條，不過有好多文章同時有中文同英文開咗兩個版。佢嘅另一個問題係，雖然話要審核過先出得街，其實佢哋淨係審啲係唔係廣告同政治內容，喺品質上冇保證，譬如話「黑暗音樂」呢個版，都唔知佢講緊乜，又例如以前有「挽賓周」一項，係明顯嘅整蠱之作……當有人嘗試修正錯誤，就要跨越包括上述嗰啲，規則上嘅若干障礙，搞到唔少劣質文章難以改善。
2015年5月19號，百度公司下屬百度百科吧入面嘅看更喺解答唔出百度用戶介紹百度百科管理上兩個標準、唔公正等反饋問題嘅時候暴力刪除百度用戶嘅反饋貼子，並通過呢種方式誘導百度用戶持續發貼，最終以重復發貼為由封鎖百度用戶嘅發貼權限繼而實現封鎖百度用戶嘅話語權。
香港網絡大典主要係要紀錄香港網絡界嘅傳奇人物、網上大事同埋網上術語，重會有現實中嘅人同事紀錄喺嗰度，例如巴士阿叔事件、十四巴港女等等。因為維基百科喺地區色彩方面嘅文章要求比較嚴格，所以網典喺呢方面就彌補咗前者嘅不足。
2010年代網路迷因，「有種罪犯叫做休班警」事件。Google搜尋「休班警」頭版都係一大批「休班警犯法」如非禮女童、藏毒等搜尋結果。當中，維基百科、網典佔咗頭兩位，入面記載警暴多到可以出幾本書，詳細到重多過香港警務處自己話自己人。
手提電話，或者流動電話，簡稱手提、手電或者手機，係可以周圍都講到嘅電話，唔使喺固定地點用。除咗好似傳統電話咁可以用來傾之外，新一代手提電話可以用來打短訊、收發電郵，甚至可以上互聯網，影相錄片同埋打機。
手提電話係一推收發站來維持通訊，站連住公共電話網絡，咁樣，呢推站組成手提電話網絡。站與站之間訊號係會重疊，以免通訊中斷。早期叫手提電話網絡做蜂窩，因為網絡覆蓋就好似蜜蜂竇裏面嘅格，一個貼住一個。六角型分佈可以起最少嘅站，最大覆蓋率。
再有一講法係，手提電話重未有正式名嗰稱，香港人習慣叫「室內無線電話」做「無線電話」，同時亦有部份人叫手提電話做「無線電話」。無幾耐，有套叫《英雄本色》嘅港產片，片中有個叫「大哥大」嘅角色成日揸住呢種手提電話，所以啲人就叫手提電話做「大哥大電話」。
維基遊埠係Wiki系統兄弟網，而家維基人開用戶一處，其它語言維基網都自動有戶口，可以自由免費寫同修改文章。維基導遊主要內容目的係做網上遊埠指南。專案起源自2006年9月德國同名組織Wikivoyage。
維基數據係一個可協同編輯嘅知識庫，2012年10月30號投入使用，係繼2006年嘅維基學府之後，第一個新嘅維基媒體基金會項目。呢個項目用咗同維基同享資源一樣嘅工作方式，為維基計劃同各種話維基百科嘅信息框、一覽表同埋跨語言連結等提供統一存放嘅數據。
物種分類係生物學用嚟對生物物種分類嘅方法。現代物種分類法係參考林奈將物種共有生理特徵分類，再參考查理斯·達爾文關於共同祖先嘅原則改進。近年來，分子系統發生學應用生物資訊學方法分析基因組DNA，大幅改動很多原有嘅分類。
想像有一個同種嘅生物族群，佢哋因為地質活動或者遷徙等原因，分開做兩個互相唔多點接觸嘅族群，兩個族群會各自噉喺自己嘅新環境當中進化，而進化到咁上下，兩個族群嘅差異可能會變到好大，大到冇能力互相配種－原本同屬同一個物種嘅族群變咗做兩個唔同嘅物種。
呢兩個字未必一定係源自拉丁文，例如係喺四川嗰頭發現嘅恐龍屬華陽龍噉，佢個學名係「Huayangosaurus」，當中「Huayang」係「華陽」－四川嘅別名－呢兩個漢字喺普通話入面嘅讀音。學名全球共通，唔會因地區而異。
同節肢動物殼生喺體外或軟體動物無骨骼唔同，脊椎動物亞門嘅動物嘅脊椎係包喺骨頭入面，係脊索動物門中最大同最多樣化嘅亞門。呢個亞門嘅成員擁有嘅肌肉大多數係一對一對嘅。神經系統有一部分喺脊樑骨中間。循環系統較完善，有心臟可以促進血液循環。
脊椎動物一般左右對稱，全身分為頭、軀幹、尾三部分。一條硬骨管貫穿體長，中間有空腔包覆神經組織，亦都下半部貼近內臟。有比較完善嘅感覺器官、運動器官同高度分化嘅神經系統。大多數嘅脊柱動物嘅骨架包括頭骨同脊柱。
林奈瑞典南部斯莫蘭省嘅Stenbrohult村出世。佢爸爸係一個熱衷園藝嘅路德會牧師，所以林奈自少就對植物充滿熱愛，並對它們的名字感到著迷。1727年，林奈入咗士干尼嘅隆德大學 ，選修博物學同植物學。
十七世紀係大航海時代，航海家帶咗世界名地好多動植物返歐洲。林奈喺收集標本嘅時候俾唔同地方嘅唔同名稱攪到頭都一埋，於是佢諗到區分植物種類嘅想法，寫咗篇論文畀烏普薩拉大學，佢重被請做植物學教授。林奈寫咗本《拉普蘭植物誌》
林奈提出咗一套命名、分級同分類生物嘅系統，叫做二名法。爾套系統用拉丁文命名生物，將生物分類做唔同嘅層次，由物種到界、門、綱等。佢主要嘅著作係《自然系統》，爾本書喺1735年初版，之後經過多次修訂同擴充。
爾本書成為咗生物分類學嘅基礎，對後來嘅生物學家有好深遠嘅影響。佢為生物學家提供咗一個統一嘅語言同框架，令到唔同地區唔同學科嘅研究者能夠溝通合作，亦都影響咗生物學嘅發展方向，重促使咗對生物多樣性同演化嘅研究。
學名即係生物學家對某一組生物嘅稱呼，爾組生物可以大到一個界，或者細到一個亞種。但係無論範圍大細，原則上，有一組生物衹會有一個學名，一個學名亦只能夠指一組生物。但係由於目前嘅命名規則有幾種，所以間而中會有一組多名或者一名多組嘅情況。
阿拉伯，舊時叫阿剌伯，係亞洲西南一大片地方，不過範圍可大可細。一般來講主要係阿拉伯半島，即係東面係波斯灣、幼發拉底河域，南面係印度洋，西面係蘇彝士地峽同紅海，北面就穿過沙漠，伸到去美索不達米亞同敍利亞。
阿拉伯大部份地方都係好乾。上面住咗好多唔同種人。不過受到回敎影響，佢哋都認自己做阿拉伯人。因為回敎影響力好廣泛，所以唔少信回敎，響阿拉伯附近嘅亞洲、非洲各國都叫歸自己係阿拉伯，因為噉叫佢做阿拉伯世界。
阿拉斯加州係美國嘅聯邦州，亦係北美洲最西北嘅聯邦州。州嘅東面同加拿大嘅英屬哥倫比亞省同育空地區相鄰，最西端係阿圖島，同俄羅斯喺白令海峽以西有海上邊界。以北有楚科奇海同波弗特海，係北冰洋最南嘅部分。太平洋喺州嘅南面同西南面。
呢個州係美國最大嘅州，亦係世界第7大政區。另外，阿拉斯加州係人口第3少同最稀疏嘅州份。不過阿拉斯加都係北美洲北緯60度線以北人口最多嘅領土，人口比加拿大北部同格陵蘭嘅加埋重要多四倍有淨。阿拉斯加州有接近一半嘅人口都住喺安克拉治都會區。
美國喺1867年3月30號用咗720萬美金從俄羅斯帝國買咗阿拉斯加，大約係每平方公里4.74美金。買咗之後經過好多次行政易手，喺1912年5月11號成為咗建制領地。呢個州喺1959年1月3號加入美國，成為第49個州。
亞拉斯加有三分一位處北極圈內，三面環海，對上係北極海，西便係白令海，南便就係太平洋。而東便見到同加拿大棱住。南便對入係成個海皮都係山，僅餘平地全年結冰，凍到騰騰震。中部大高峰位列北美至高。北方東向西係布魯克斯嶺，而中間有條育空河貫穿全省。
攝氏係一個表示溫度嘅系統，而攝氏度就係用來表示攝氏比例裏面嘅其中一個距離，係一個度量衡。呢個度量衡可以用來表達一個確實嘅溫度，亦都可以表示兩個溫度之間嘅距離。攝氏呢個名係取自瑞典科學家安德斯攝爾修斯嘅姓氏。
1954年之前，攝氏零度同一百度分別定義咗做喺一個大氣壓力之下冰嘅熔點同埋水嘅沸點。呢個定義，而家嘅學校都重教緊。不過，1954年之後，國際協定將攝氏系統重新定義。絕對零度係 −273.15 °C，水嘅三相點就係 0.
01 °C。呢度嘅水要指定係維也納標準海水。呢個定義將攝氏度同開爾文溫標呢個國際單位制基本單位直接連埋一齊，兩者嘅距離比例係一比一，每一點都相差273.15個單位。例如絕對零度，即係一個物質完全冇熱能嘅情況，係 −273.
華氏係一個表示溫度嘅系統，喺美國好常用，而華氏度就係用來表示華氏比例裏面嘅其中一個距離，係一個度量衡。呢個度量衡可以用嚟表達一個確實嘅溫度，亦都可以表示兩個溫度之間嘅距離。華氏呢個名係取自德國科學家華倫海特嘅姓。
森林係一個以高密度樹木聚集而成嘅區域，覆蓋大概 9.4%嘅地球表面。呢啲植物群落覆蓋住全球大面積，並且對二氧化碳下降、動物群落、水文湍流調節同鞏固土壤起住重要作用，構成地球生物圈當中嘅一個最重要方面。
森林往往係好多動物同植物物種嘅棲息地，每單位面積嘅生物量一般會比起由其他植被構成嘅生境高。以被子植物為主嘅森林，物種一般比較豐富，生物多樣性較高，相反以裸子植物為主嘅森林，生物多樣性一般較低。森林有時喺一個小範圍內即包含好多樹種，或者喺大面積中僅含相對較少嘅物種。
森林通常被根據佢哋存在嘅生物群系嚟分類，並按照主要種類嘅樹葉壽命。 The science of studying and managing forests, with a goal of sustainable extraction, is called forestry.
人為因素的森林破壞包括森林採伐，人類引起森林火災，酸雨和引進的物種。也有自然因素可能會破壞森林，包括森林火災、昆蟲、疾病、天氣、物種之間的競爭等。在過去一萬年流失的世界森林當中，有一半是在過去80年中毀壞的，而這80年中對世界森林的毀壞又有一半是發生在過去30年之中。
在1997年，世界資源研究所的記錄，全世界只有20％的森林仍然能保持著原始森林的原貌。75％以上的這些完整的森林，在於這三個國家俄羅斯的寒帶森林和加拿大的寒帶森林和巴西的熱帶雨林。根據2006年3月2日綠色和平發布的世界森林地圖，用衛星圖像對全球森林進行了評估，發現地球上只剩下10%的陸地面積是未受侵擾森林。
科學嘅研究森林物種同物種同環境互相嘅影響被叫做森林生態，而對森林嘅管理往往都係被叫做林業。但係，喺過去嘅呢幾百年嚟，由於森林被過度採伐，令到地球上有唔少嘅物種都因為咁嘅緣故而絕種或瀕臨絕種。環保組織提出對森林嘅管理係需要好大嘅變化嘅，宜家呢以可持續為前提嘅對森林管理嘅方法叫做可持續森林管理。
加拿大大約有4,020,000平方公里嘅土地係森林土地。90%以上嘅森林土地都係公有同公營，大約50％嘅森林總面積都係分配俾林業。呢啲分配領域嘅管理，使用可持續森林管理原則，其中包括廣泛的諮詢，與當地的利益相關者。
濕地係水草交雜嘅地方，喺自然學上，陸生生態系統同水生生態系統交界處嘅統稱。佢種類有好多隻，例如有北方苔原沼澤，熱帶泥炭沼澤，所有嘅河流，低窪地區，池塘等。呢度生咗好多濕地植物。濕地全世界好多地方都有，有好多唔同動植物，係個好重要嘅系統。
為咗保護濕地、濕地裏面嘅豐富物種，1971年2月2日全球多個政府間喺拉姆薩爾呢個地方共同制定保護公約濕地公約。直到2004年10月為止已經有超過141個成員，1387塊濕地列入國際重要濕地名錄，而保育名單亦每年不斷增加。
國際濕地公約 Ramsar Convention 採用廣義濕地定義，就指無論係天然或人工、常久或暫時性嘅沼澤地、濕原、泥炭地或水域地帶，帶有或靜止或流動、或為淡水、半鹹水或鹹水水體，包括低潮時水深唔超過 6 米嘅水域。
沙漠，全名沙質荒漠，係地球乾燥氣候影響下所產生嘅地貌，大約佔地球陸地整體面積嘅21%。沙漠地區一年平均降雨量一般低過250毫米，被沙質土壤冚住，植被稀疏。因為地表徑流稀少，喺明顯嘅風力作用下擁有獨特嘅地勢。
心或者心臟，係脊椎動物胸部嘅肌性纖維性器官，中間係吉嘅，外面包住心包，係循環系統嘅動力器官。心有自律性嘅心肌細胞，呢啲細胞靠起搏電流做出有規律嘅動作電位，帶動工作心肌細胞有規律咁收縮，令到血流嚮全身組織循環。
心重有內分泌功能，佢分泌嘅肽類激素會調節血壓同埋水平衡。佢嘅功能由自身機制、神經系統同激素調節。第一個真正嘅心可能響5億2千萬年前寒武紀第一批脊椎動物度出現。心嘅內部劃分、運作機制同動物嘅體形、具體生存習性有密切嘅關係。
脊椎動物嘅身體器官嘅分化同發育都受心嘅制約。心係胚胎發育過程入便首先形成嘅器官之一，雞嘅心響受精之後 30 個鐘頭就開始曉跳，嗰陣時佢嘅身軀都未擠得落一個心。人嘅心響受精後四個禮拜之內就開工，嗰陣時佢嘅胚胎得五個毫米。
用橫切動物胚胎作動態觀察，可以睇到，中胚葉外側板嘅內臟葉，喺咽嘅後面，腸嘅腹側面對稱變厚。呢對中胚層折疊相對向中線靠攏，融合並形成一中空嘅長管。呢條管兩端黐喺兩邊嘅組織。除此之外係可以郁嘅。可以郁嘅部分喺體腔入便生，並形成四個腔隙，相繼開始收縮，最後構成做心。
原始心嘅結構，可以由胚胎期心嘅結構咗解。係一枝管道上面有四個腔隙，會相繼收縮。含氧量低嘅血就被送到動脈入便，呢種心泵出嘅血流得一股。圓口綱同魚類，文昌魚心就係呢種原始嘅樣式，但係佢經已可以同血管區分開嚟。
心嘅過渡類型就係總鰭魚類，兩棲動物同爬行動物打出混合血嘅心。呢種過渡心可能發生響4億年前。佢哋嘅心房心室有開始分開嘅跡象。呢啲動物已開始用肺呼吸有重要嘅聯繫。未完全分隔嘅心就會根據動物嘅需要改變缺氧血含氧血嘅大概流向。
到咗無尾目，動脈圓錐開始被螺旋型嘅折疊部分分開。鳥類同哺乳動物嘅就係兩分嘅。呢個係真正嘅雙循環泵。入咗肺循環嘅血動力低，去保護脆弱嘅肺組織。入咗體循環嘅血，行程長，分支多，阻力大，需要嘅動力多過肺循環。
但係爬行動物嘅動脈圓錐就係三分嘅。呢個唔同嘅地方為解釋前兩者由一啲已知嘅爬行動物道分離進化嘅過程帶嚟咗好多困難。有人認為，可能喺進化過程入便，鳥類哺乳動物動脈圓錐嘅發生放棄咗最後一部劃分，變成咗兩分心室。
響受精之後嘅第 18 到 19 日，生心區嘅中胚層會出現圍心腔同一對生心板呢兩個結構。生心板入面有中空結構嘅心管。之後心管同周圍嘅間充質會陷入到圍心腔入便。間充質形成嘅心肌外套層，遞日會發展做心外膜同心肌膜。
靜脈竇右角跟著會被吸收並入右心房，成為永久性右心房嘅光滑部，原始右心房成為右心耳。通過房間隔進入原始左心房嘅肺靜脈跟著分做四條，跟著直接響左心房開口。由肺靜脈參與形成嘅部分成為咗永久性左心房嘅光滑部。
心室底壁組織形成嘅室間隔肌部都向住心內膜墊生長，佢嘅方向同房間隔相反。響佢完全同心內膜墊融合之前，會喺佢上面嘅地方形成咗一個室間窿。呢個窿跟著大部分由心球內部形成嘅球嵴所閉合，其餘嘅就係為心內膜墊所閉合。
牛嘅心位於3到6肋之間。人嘅心約2/3位於正中線左側，外裹心包。前方對住胸骨體同2到6肋軟骨。後方平對5到8胸椎。兩側與肺相臨，下便係膈。上便係出入心嘅大血管。心後方隔著心包腔同支氣管，食管，迷走神經，同胸主動脈相鄰。
心本身由冠脈循環嘅血所營養。左右冠狀動脈係由主動脈嘅根部發出嘅。而含氧量低嘅靜脈血主要通過靜脈竇會流入心。心嘅重量佔全身體重嘅0.5%左右，但係佢嘅血流量就達到全身血流量嘅5%，係250毫升／分鍾。血氧利用率就嚟達到極限，動靜脈含氧量差達14%。
原始心可能正如上述一樣嘅係「拉長」式嘅。但係呢啲種能夠區分出心房心室嘅心，心房不溜都嚮心室嘅背側或前便。單一循環嘅心基本上係對稱嘅，第啲高級嘅心就明顯唔對稱。肺魚目同有尾目動物嘅心房經已開始部分分隔。
兩棲動物嘅心有兩個心房、一個心室，呢啲係兩棲動物嘅特征之一。右心房接受體循環嘅靜脈血，左心房就接受肺循環嘅靜脈血。兩者共同流到心室入便。之不過大部分嘅含氧量低嘅血會喺心室右方，准備進入體循環。喺離心血裡面，頭部同腦部嘅血係含氧量高嘅血。
心內腔隙心房同心室有一定嘅排列。血先係由心外器官流入心房，再入心室。心收縮之後，血會自心室被推到動脈入便去。右心房有上下腔靜脈通入。而肺動脈幹則由右心室發出。四支肺靜脈通入左心房。而主動脈則發自左心室。
兩個心室都可分為流入道同流出道。流入道壁上有縱橫交錯嘅肌性突起，叫做肉柱。而自心室壁發出，向心腔內突出嘅錐體性隆起則叫做乳頭肌，心瓣正係通過乳頭肌嘅收縮同腱索嘅牽拉，先至唔會反折向心房。哺乳類動物有瓣膜防止血倒流。
心包係包裹心同出入心大血管根部嘅圓錐形纖維漿膜囊，分為內層嘅漿膜心包同外層嘅纖維心包。前者分為壁層同臟層兩層。臟層又叫做心外膜。臟壁兩層喺出入心根部互相移行。兩層之間嘅潛在腔隙叫做心包腔。入便有漿液起潤滑作用。
自律心肌細胞喪失咗收縮性，之不過具有自律性，同時同工作心肌細胞一樣具有傳導性同興奮性。佢哋有P細胞同浦肯野細胞。自律心肌細胞組成咗心嘅特殊傳導系統，鳥類同哺乳類動物嘅心嘅特殊傳導系統已完善。人嘅起搏細胞集中喺竇房結度，嚮第啲嘅哺乳類動物入便重可以睇到少量嘅起搏細胞分布喺竇房結附近。
竇房結呈半月形，位於上腔靜脈與右心房交界處界溝上1/3嘅心外膜底下。佢含有P細胞同過渡細胞。前者係Pacemaker Cell嘅簡稱。佢哋喺竇房結嘅中央部分，過渡細胞相應噉位於周邊。過渡細胞將嚟自P細胞嘅沖動傳遞到心房肌。
浦肯野細胞又叫做快反應自律細胞。浦肯野細胞嘅跨膜電位變化同心室肌細胞嘅唔同喺第4期。浦肯野細胞4期係「自動去極化期」。喺3期，有一種Na+通道被激活，並且隨時間延長而增大。呢啲「內向離子電流」就係所謂嘅「起搏電流」。
右心房接受上下腔靜脈含氧量低嘅靜脈血。心收縮泵出右心室入面嘅血之後舒張，令到右心室負壓，再付到右心房嘅血通過三尖瓣流入右心室。然之後呢啲血就會喺心收縮嘅嘅時候被射到肺動脈，進入肺循環。肺動脈瓣嘅作用係防止血倒流。
一個心動週期以兩個心房嘅收縮開始，呢個過程持續0.1秒，跟住就到0.7秒嘅舒張。喺心房開始舒張之後冇幾耐，就到兩個心室開始收縮，持續0.3秒。呢個收縮期可以分為「等容收縮期」同埋「射血期」。然之後心室舒張0.
心交感神經嘅節前神經元位於脊髓胸段1到5節中間外側柱，釋放乙酰膽堿激活節後神經元。節後神經元係腎上腺素能神經元。佢釋放嘅去甲腎上腺素同心肌細胞膜上嘅beta1腎上腺素能受體相結合，激活cAMP，通過第二信使系統傳達調節信息，激活心肌細胞膜上嘅鈣通道，引起鉀離子內流。
心嘅副交感神經調節係通過心迷走神經實現嘅。迷走神經節前節後神經元都係膽鹼能神經元。節後纖維釋放嘅乙酰膽鹼可以同心肌細胞嘅M膽堿能受體結合，激活G蛋白。G蛋白使細胞膜超極化，降低cAMP活性。佢嘅功能同心交感神經反轉。
1578年出生喺英國福克斯通鎮嘅醫生威廉·哈維所發表嘅《心血運動論》係生理學誕生嘅標誌。哈維亦係通過邏輯推理，以及解剖大量嘅動物得出呢個結論。《心血運動論》指出人體嘅血管係一個封閉嘅管道系統，血可以循環流動，血經靜脈流入心並借道動脈流去身體第處，而佢嘅動力嚟自心。
目前世界各國對心嘅生理，病理同藥理學等等方面都展開咗廣泛研究。例如為外周動脈堵塞患者利用肝細胞再造血管，為心瓣膜發生病變嘅病人提供人造瓣膜。重有好多國家為治療心律失常而投入到心起搏同埋心電生理方面嘅研究入便。
腎臓，又叫腰，係動物內臟，係動物器官，主要見於有脊骨動物，但亦有啲無脊骨動物有腎。腎係泌尿系統一部份，主要係濾血製尿，用以排多咗嘅水出體外。腎用尿帶走水份鹽份、廢物同毒素，調節身體，維持平衡，例如調節血壓，鹽份，酸鹹度等。
喺古時候蘇格蘭高地嘅 Campbell 部落，野豬畀佢哋用作臂章以表示勇氣同勇猛。喺同屬蘇格蘭嘅 Urquhart 部落，都係用三隻豬頭嘅圖案做徵章。古代波斯嘅 Sassanaid 帝國，野豬視為勇猛同勇敢嘅動物。
野豬亦喺 英王理察三世嘅象徵。喺德國 Eberbach 鎮，野豬被用作該鎮嘅徵章。喺比利時，野豬係南部 Ardennes 森林嘅象徵，同時亦係比利時陸軍 Chasseurs Ardennais 軍團嘅吉祥物，軍人都喺佢哋嘅貝雷帽上扣上野豬扣針。
因為香港冇乜會食野豬嘅猛獸，野外原有嘅華南虎一早已經死清光，得緬甸蟒蛇對野豬仔有潛在威脅，加上野豬繁殖得好快，數量容易失控，破壞唔少農田。野豬重會食農作物，最鍾意嘅係蕃薯、野葛同土伏苓。目前對香港嘅野豬研究仍然係起步階段，可能係香港生態裏面重要嘅清道夫，而翻土行為亦可能有利植物生長。
香港政府接到有關野豬滋擾人嘅投訴，2004年有 42 個、2005年有 116 個、2006年有 135 個。投訴人主要係擔心野豬威脅人身安全同破壞財產。2004 至 2006年間，香港政府只喺紀錄咗有一宗「有人因驅趕野豬而受傷」嘅報告，傷者傷勢並唔嚴重。
為咗處理野豬擾民同傷人問題，警方喺二十世紀七十年代後期，成立咗由民間志願人士組成嘅野豬狩獵隊。漁農自然護理署根據香港法例第 170 章《野生動物保護條例》向隊員發出「特別許可證」，而警方亦向佢哋發出槍械牌照。
野豬狩獵隊成員要考筆試同射擊，合格後唔使差人陪同都可以行動，但係每次行動要事先通知警方，事後亦要詳細報告開槍細節，而喺狩獵行動四個鐘頭之內，要帶返啲紀錄同彈頭畀警方，以防有人違規用槍。狩獵隊嘅所有開支都係自費，並且要自己買第三者保險，政府一個仙都唔會津貼。
喺2021年11月，政策突然鉅變，外間相信係一次香港警察嘅任務失敗所致。有警察同漁農自然護理署職員合組嘅一隊人，出動去生擒一隻野豬時，出咗岔錯，有個輔警俾佢咬傷咗，目標野豬亦墮樓而死。漁農署好快就突然宣布，改成自行派員頻繁出動，喺市區一揾到野豬就捉去殺死。
漁農署同警察等人合組嘅隊伍出動殺野豬時，亦會即場遇到市民嘅反對。警務署署長蕭澤頤向傳媒講，該署並無向漁農署施壓嚟令佢哋改變政策。之後，由漁農署同警察主導嘅香港政府人員，繼續週圍捉啲野豬再毒死，例如，喺緊貼郊野嘅民居地帶曾經有兩隻野豬徘徊揾嘢食而並無襲擊人，亦已經被警察趕返樹林之中，然而漁農署晏啲派咗人去該處，揾到一大一細兩隻野豬，一律滅口。
同其他爬行類動物類似，蜥蜴嘅表皮由角蛋白構成嘅鱗片所覆蓋。呢啲鱗片能夠保護蜥蜴唔俾環境傷害，並避免因蒸發而引致嘅脫水。憑着呢啲特徵，蜥蜴能夠喺地球上最為乾旱嘅沙漠生存落嚟。蜥蜴嘅皮膚乾燥粗糙，隨着生長發育會蛻皮。
蛤𧊅，又叫蛤乸、田鷄、蝦蟆、蛙等，係種動物。佢同蠄蟝都喺無尾目下。不過佢嘅表皮甚為光滑，唔似蠄蟝噉有粒粒，多喺水邊出沒，叻游水。識跳，亦會叫，蛤蛤聲。身多數濕軟，脷長，後腳強，跳得遠，叫得大聲。因為有唔少蛙都係青色，所以成日畀人叫青蛙，查實好多品種有唔同顏色，多數同棲息地嘅自然環境接近。
昆蟲響陸上同埋空中都有蹤跡，之不過海上就只有好少物種。昆蟲分類上係屬於無脊椎動物，佢成個身體都係靠外殼支撐。因為佢身體結構關係，通常都唔會好大隻，最長嘅昆蟲成年都只有555mm，而細嘅就只有0.139mm。
垃圾或者廢物係唔需要嘅固體物質。喺人口密集嘅大城市，垃圾處理係令人頭痛嘅問題。常見嘅做法係收集後送去堆填區，或者係用焚化爐焚化。但兩者都會製造環境問題。堆填區處理不當會污染地下水同發出臭味同CH4，而且好多城市可供堆填嘅面積將會越嚟越少。
梨係一種生果，係梨樹嘅果實。梨有唔同形狀，一般上半窄身而下半闊身，尤其係西洋梨較為顯著，傳入廣東一帶時，就叫佢做啤梨，叫呢個形狀做啤梨形。而鴨梨就唔係呢個形狀，反係類似球形。梨嘅可以好多唔同色，但一般都係淺綠，黃或者啡為主色。
堅持式打獵係人類進化史上好緊要嘅一環。堅持式打獵係人類最早使用嘅打獵技巧之一，而到咗廿一世紀，喺非洲等地都仲有人類用呢種策略打獵。而且喺會運用堅持式打獵嘅靈長目物種當中，得人類係仲存在喺呢個世界上嘅。
堅持式打獵係早期人亞科動物用嘅打獵技巧之一，而且可能喺仲未發明飛鉈同矛呢啲可以掟嘅武器之前就經已有喺度用緊。人亞科動物喺適應咗用兩隻腳行路之後，佢哋跑起上嚟慢咗啲，搞到佢哋唔可以再靠短時間嘅向前衝刺嚟捉獵食，但係同時佢哋嘅耐力變好咗，變得更加啱使用堅持式打獵嘅策略。
堅持式打獵呢種策略到咗家陣都仲有人類用緊。喺非洲南部嘅喀拉哈里沙漠中部嘅閃族人就係一個例子，英國自然學家 David Attenborough 嘅紀錄片《The Life of Mammals》嘅其中一集《Food For Thought》入面就有影到一個打緊獵嘅閃族人係噉追住隻羚羊，一路追到隻羚羊冇力再走而倒下為止。
中世紀嘅人類有用過一種叫「Parforce hunting」嘅打獵技巧。「Par force」係法國話入面嘅字，意思係「用武力」或者「強硬」噉解，所以個粵文名直譯係「強硬式打獵」。喺用強硬式打獵嗰陣時，一班獵人會騎住啲動物－好似馬噉－再加埋放自己啲狗出嚟，係噉追趕住佢哋嘅獵物，追到佢哋嘅獵物冇力走唔郁為止。
而當獵物走唔郁嗰時，其中一個獵人會行過去用匕首等嘅近距離武器拮死佢，喺成個過程入面啲獵人都冇用到好似弓箭或者槍等嘅長距離武器。呢種打獵技巧多數係嗰時啲歐洲皇室同貴族喺得閒獵鹿嗰陣用嘅，而俾打獵首領委任負責最後拮死隻獵物通常都係一種榮耀。
神經科學研究表明，顳葉上側、後側、同外側等多個部份都參與高層嘅聽覺訊息嘅處理。耳仔會將收到外界訊息傳送到去顳葉嘅主要聽覺皮層嗰度，主要聽覺皮層會係噉咦處理吓啲訊息，並且初步噉將啲訊息詮釋同歸類，然後塊主要聽覺皮層就會將唔同類嘅聽覺訊息傳去唔同嘅次要聽覺皮層嗰度－呢啲次要聽覺皮層係一啲專化咗、淨係處理某啲特定聽覺訊息嘅腦區，例如布諾卡區就係位於顳葉上少少嘅一個腦區，專門處理語言相關嘅訊息。
每一條神經都由一層叫做外膜嘅結締組織包住。喺外膜入面，又再有一啲由一層扁嘅細胞組成嘅膜，叫束膜，包住一束束嘅軸突。呢一束束嘅軸突就叫神經束。軸突又叫神經纖維，每條都俾神經內膜包住。神經外膜之內又有血管，幫手提供養份畀需要用好多能量嘅神經細胞。
神經係週邊神經系統嘅一部份，連接住中樞神經系統同埋身體各部份，喺佢哋之間傳遞資訊。呢啲訊號係由叫神經脈衝嘅電化學訊號，經由神經入面一條條嘅軸突嚟傳遞。包圍住軸突嘅髓鞘令到呢啲脈衝可以傳得好快，去到每秒120米。
有時神經線會受傷，影響到佢哋嘅運作。除咗撞親之類做成嘅物理創傷之外，工作勞損、例如俗稱打字手嘅腕隧道症候群都係搞到神經線受傷嘅原因。神經線俾嘢壓親，例如附近組織受傷腫咗、脊椎唔啱位、大肚之類嘅原因，可以令到人覺得痛、痺、無力甚至郁唔到。
過捕係獵食者有陣時會有嘅一種行為，指佢哋殺起獵物上嚟會零舍狼死，殺嘅數量多過佢哋需要食嘅數量。喺呢種情況下，佢哋通常會食走一啲殺咗嘅獵物，跟住儲起或者放棄淨低嘅肉。呢種行為喺浮游生物、豆娘若蟲、補食蟎、鼬、蜜獾、狼、虎鯨、赤狐、斑鬣狗、蜘蛛、棕熊、猞猁、貂、同家貓等獵食性動物上都觀察得到。
肝響新陳代謝有好重角色，重識儲肝醣、分解紅血球、造血清蛋白、造激素、重有解毒。肝係人至大嘅腺，響肚入便，橫膈膜以下。佢識整帶醶性嘅膽汁，可以令脂肪同水撈埋同打散，幫助消化。佢又會搞同控制大量好多唔同類嘅生化反應，用到肝嘅特別組織。
狗嘅學名係「Canis lupus familiaris」或者「Canis familiaris」。狗同狼係近親，兩種動物遺傳上接近到能夠配種生出有生育能力嘅後代，所以喺生物學上可以算係同一個物種，而同狼比起嚟，狗嘅馴化程度高，對人類友好，所以就叫「Canis lupus familiaris」－當中「familiris」係拉丁文「屋企人」或者「友好」噉解，所以狗嘅學名成個字可以解做「友好嘅狼」噉嘅意思。
嚮以前嘅唐人社會，狗只係種農場動物，唔算寵物。除咗要來趕人趕動物，重會劏來食。大把食譜同埋藥方都有狗肉，話好補身。亦有諺語「狗肉滾幾滾，神仙都企唔穩/三六滾一滾，神仙企唔穩」，形容狗肉好食。粤語區嘅廣西有玉林狗肉節，係個一年一度嘅食宴，引來好多批評。
做到隻狗噉、狗、狗衝、扮死狗、狗咬龜、狗咬狗、狗咬着爛嘅、跟尾狗、狗仔隊、落狗屎、餓狗搶屎、狗口長不出象牙、生咗對狗眼/狗噉眼、狗噏、烚熟狗頭、人多烚狗唔腍、門口狗、裝假狗、男人老狗、好狗唔攔路、心肝當狗肺、打死狗講價、有狗肉食就嫌狗虱/有狗肉食就咪嫌狗虱、食屎狗、狗公、狗上瓦坑、生滋狗、偷雞摸狗、摸狗不成流鼻涕、狗屎垃圾、番狗、唐狗、癲狗、無聲狗、阿豬阿狗/阿貓阿狗、龍床不及狗竇、落水狗、趕狗入窮巷、水瓜打狗、掟死狗、打狗睇主人、唔食狗肉飲狗汁、黑狗偷食、外來狗、耷尾狗、喪家狗、無狗拉隻貓、細佬哥玩狗、小偷畀狗咬、養狗咬荔枝、閂埋門打狗、拉狗封屋、落閘放狗、狗瘦主人羞、阿崩叫狗、阿崩養狗、阿崩咬狗虱、狗死狗虱死、和尚食狗肉、夏至狗、食咗夏至狗、狼過華秀隻狗、狗仔抬轎……
以上同其他純種狗，係由商人近百年整出來嘅，用咗近親交配等等方法。由於渠哋着重嘅係顧客喜好，主要係外形，令到大把狗嘅身體構造極差，易傷易病易死易黐線，大部分日子都過得唔好。部分品種，例如英國鬥牛狗，交配同埋生狗仔都下下要靠人同工具。
月相，又嗌月相變化，係從地球上睇月光個樣。因為月光同地球一樣，本身都係唔發光，要靠反射太陽光先至識發光。其中俾太陽照射嗰面係光，背向太陽嗰面係暗。由於月球圍住地球從西向東公轉，所以日、地、月三個之間嘅相對位置都唔停噉變，令月球發光部分出現有時對住地球，有時背向地球，甚至有時半對住半背向地球。
月球喺農曆每月初一或十五、十六期間，都會轉到太陽同地球之間，所以嗰時會有日食或月食發生。其中日食喺農曆初一時出現，月食喺農曆十五或十六時出現。不過，唔係農曆冚唪唥每個月初一或十五、十六時都有日食或月食發生，因為月球軌道面同地球軌道面之間有成5°到嘅夾角，令日、月、地三個天體即使喺新月或望月天時，都唔喺同一直線上。
超級月光係望月或新月同近點月同時發生嘅近點朔望月，亦係講月球喺橢圓軌道上圍住地球公轉，到近地球位時，同時喺太陽同地球之間成一直線狀態。宇宙學嚟講係地球同月球間距離＜360Mm 。若果喺朔望月同近點月嘅時間差喺24個鐘以內可以嗌做超級月光，10個鐘以內嘅係極端超級月光。
雖然月相嘅名喺唔同國家或地區，因為文化背景唔同，所以嗌出個名都唔一樣。喺粵語圈入面分別有新月、眉月、上弦月、上凸月、望月、下凸月、下弦月、殘月呢8種講法。喺黃道座標入面，佢同太陽嘅黃道經綫平面分別成0°、45°、90°、135°、180°、225°、270°，及315°。
一般嚟講，地球望上天，個月會有盈虧，因為地球望上月球反射面，大細會唔同。農曆一個月裏面，初一到個月會消失，唐人習慣叫呢個做新月。之後逐漸移出地球同太陽之間嘅區域，開始睇到月光俾太陽照到嗰好細忽，叫娥眉月，回敎地方習慣月光啱啱有光先叫做新月。
隨後逐漸越嚟越光，光到一半時嗌上弦月。之後月光逐漸睇到大多數發光部份，嗌上凸月。到十五左右，就最圓，叫圓月或月圓，又嗌望月或滿月。之後隨住日、月嘅位逐漸靠近，月光亦會縮返細，開始先縮細忽但睇到大多數發光部分，嗌下凸月，日本地方習慣嗌呢個做待月。
喺華人界入面，好多時提到嘅農曆啲日子，最先從月相演變出嚟。喺商舖賣嘅紙質日曆入面，尤其係中文版，喺公曆日期隔籬都印咗農曆嘅陰陽曆日期，而且個個日期都反應到同月相有關嘅事。因為古代啲人成日對月相有第啲稱呼。
喺2010年10月發佈嘅Unicode 6.0版，第一次收錄咗繪文字。喺2016年6月發佈嘅Unicode 9.0版，其中喺U+1F311到U+1F318區域出現咗同月相有關嘅文字嚟畀電腦做輸入支援。
其他貓科動物中知名嘅成員有包括獅子、老虎、豹、美洲豹、美洲獅同獵豹等大貓，以及其他如猞猁、獰貓同短尾貓等野生貓。已滅絕嘅劍齒虎亞科－包含如著名嘅劍齒虎等馬刀齒貓，都係真正嘅貓科動物，而其他如袋劍齒虎同獵貓等相似嘅動物就唔係。
已知現今世上有41種貓科動物，佢哋都源自一千八百萬年前嘅一個共同祖先。依啲物種源自亞洲，且經由陸橋散佈至各洲去。根據發表喺《科學》上，由美國國家癌症研究所嘅Warren Johnson同Stephen O'Brien對粒線體基因同細胞核基因所做嘅研究，確定咗貓嘅祖先喺利用白令陸橋同巴拿馬地峽做咗至少10次洲至洲嘅遷徙之間，演化出8個主要嘅世系。
其中，豹屬係最古老嘅，而貓屬則係最年輕嘅。佢哋估計大約60%嘅現存物種係喺最近嘅一百萬年內進化出嚟嘅。大多數嘅貓科動物有18或19個染色體倍性。新世界中嘅貓有18個染色體倍性，咁可能係導因於兩個較細嘅染色體結合成一個較大嘅染色體之故。
已知最古老嘅真正貓科動物生存喺漸新世同始新世嘅時期。響始新世時，佢進化出假貓。假貓被認為係現存兩個亞科同已滅絕嘅劍齒虎亞科等最古老共同祖先。較以馬刀齒貓為知嘅依一群動物於更新世後期開始絕種，包括咗劍齒虎、短劍劍齒虎、恐貓同擬劍齒虎。
美洲獅係屬於美洲金貓屬。美洲獅喺跳躍方面有驚人嘅「天賦」，佢輕輕一跳，就能夠跳到 6 至 7 米以外，厲害啲嘅更加可以跳到10幾米遠。擅於游水同爬樹。叫聲好大，但唔會咆哮，叫聲反而係嘶叫、或者似雀叫聲。
美洲獅係一種凶猛嘅食肉猛獸，亦都係噬殺成性嘅「雜食家」，主要食野生嘅兔、羊、鹿，喺肚餓嘅時候亦都會偷食家畜家禽，甚至連最難對付嘅犰狳、豪豬同臭鼬，甚至狼、熊等猛獸嘅幼仔，美洲獅亦都能夠令到佢哋束手就摛。
17世紀嗰陣，瑞典喺三十年戰爭攞到一啲歐陸領土，包括立窩尼亞同英格里亞，瑞典變咗做歐洲強國。去到18世紀，瑞典喺大北方戰爭輸咗，響歐洲嘅地位畀受到彼得大帝改革嘅俄羅斯爬過。19世紀初，俄羅斯迫瑞典放棄芬蘭，芬蘭成為附屬於俄羅斯嘅大公國。
坡勤半島係地緣政治同文化嘅名詞，指歐洲東南嘅亞得里亞海同黑海之間嘅陸地，詳細嘅範圍有唔同定義，有唔同講法。大約有55萬平方公里同大概5,500萬人口。喺古希臘時代，巴爾幹半島叫哈伊莫司半島。個名稱來自於一條由保加利亞到東塞爾維亞嘅巴爾幹山脈。
喺9世紀時，以烏克蘭首都基輔為中心，古代東斯拉夫人建立咗第一個東斯拉夫民族國家基輔羅斯，曾經好強盛，直至12世紀蒙古人入侵後分裂。自14世紀中葉起，烏克蘭被金帳汗國、波蘭王國同立陶宛大公國先後統治。喺大北方戰爭後，烏克蘭俾波蘭同俄羅斯帝國瓜分。
19世紀時，烏克蘭大部分歸屬於俄羅斯帝國，其餘部分為奧匈帝國同波蘭領土。喺第一次世界大戰同俄國革命嘅混亂時期，烏克蘭曾喺1917年至1921年短暫獨立。喺烏克蘭內戰後，烏克蘭蘇維埃社會主義共和國喺1922年成為咗蘇聯創始加盟共和國之一。
隨後直至第二次世界大戰結束後，原本波蘭統治嘅西烏克蘭併入蘇維埃烏克蘭。喺1945年，烏克蘭成為聯合國創始國之一。1954年，喺蘇聯共產黨第一書記尼基塔·赫魯曉夫主導下，蘇聯最高蘇維埃以紀念烏克蘭同俄羅斯統一300週年紀念日嘅名義，將克里米亞由俄羅斯劃歸畀烏克蘭。
喺20世紀，烏克蘭有3段日子獨立。第一勻好短暫，發生喺第一次世界大戰收尾，德國對烏克蘭嘅佔領完咗。第二勻亦係好短暫，喺第二次世界大戰收尾，又係因為德國佔領結束。不過，呢兩勻獨立，結果都一樣，烏克蘭變成蘇聯加盟共和國之一。
烏克蘭喺獨立後由於實行未成熟嘅市場經濟方向改革，令國家進入八年嘅經濟衰退時期，不過期間都出現過高增長。烏克蘭目前係世界上重要嘅市場之一，於俄烏戰爭前曾經係世界第三大糧食出口國。獨立後嘅烏克蘭繼承咗蘇聯嘅軍事基礎，維持住僅次於俄羅斯嘅歐洲第二大軍事力量，仲擁有僅次於美國同俄羅斯嘅核武庫。
烏克蘭喺獨立宣言中就宣布成為永久中立國，唔尋求加入軍事集團，隨即於1994年放棄咗核武器並以無核國家身份加入咗核不擴散條約。但俄羅斯於2014年出兵佔領克里米亞並發動咗對烏克蘭嘅侵略戰爭，烏克蘭隨即退出獨聯體，並隨後修憲取消國家嘅中立同不結盟政策，開始尋求加入北約。
2022年2月22日，俄羅斯普京政權宣布正式承認佢喺烏克蘭東部扶植嘅頓內次克人民共和國同盧甘斯克人民共和國兩個傀儡政權。24日，俄羅斯軍隊自俄烏東北部邊境，烏克蘭同白俄羅斯邊境，烏克蘭南部同東部此前被俄國佔領嘅克里米亞與頓巴斯地區向包括烏克蘭首都基輔喺內嘅廣大地區發動全面入侵。
該地方嘅羅斯人就被稱為『烏克蘭人』、『烏克拉伊娜』，即『邊界上嘅人』，國名係以民族名稱命名。法國製圖師紀堯姆·萊維塞爾·德·博普蘭1639年被招募參與重建第聶伯河嘅可達克要塞，同年佢繪製咗首幅「具描述性質」嘅烏克蘭地圖，當時即係指波蘭立陶宛聯邦嘅草原邊境，喺後來佢都繪製出大量烏克蘭地圖，令「烏克蘭」呢個詞喺17世紀下半葉開始喺歐洲製圖師中普及。
烏克蘭係維京人喺公元九世紀建立嘅基輔羅斯嘅核心地域，都係近代俄國資本主義發展最早嘅地區之一。10世紀前後，東斯拉夫人各部落喺而家烏克蘭地區結合形成古羅斯部族，並建立咗基輔羅斯國家。根據史學家嘅觀點，基輔羅斯被認為係3個現代東斯拉夫人國家嘅前身。
弗拉基米爾一世·斯維亞托斯拉維奇同佢個仔智者雅羅斯拉夫統治嘅時期，被認為係基輔嘅黃金時期。當時佢哋接納咗東正教，仲創立羅斯法典。12至14世紀，古羅斯政治、經濟、文化中心由基輔向東北部嘅弗拉基米爾轉移，進入羅斯歷史上嘅諸公割據時代，古羅斯部族逐漸分裂成俄羅斯人、烏克蘭人同白俄羅斯人3個支系。
約由14世紀起，呢群人開始脫離古基輔羅斯地區而形成為具有獨特語言、文化同生活習俗嘅單一民族。基輔羅斯地區被蒙古人擊潰後，第聶伯河左岸烏克蘭逐步演變為無人地帶，15世紀俄羅斯統一後，不堪忍受壓迫嘅俄羅斯農民逃往呢一地帶，形成烏克蘭哥薩克。
烏克蘭係一個地理名稱正式被提出係喺1569年羅斯西南嘅波多里亞到扎波羅熱一帶併入波蘭王國以後。13至15世紀，烏克蘭地區嘅人曾先後抗擊蒙古人、日耳曼人及土耳其人嘅入侵。14世紀中葉波洛茨克公國被立陶宛大公國吞併，白俄羅斯被併入立陶宛，此後立陶宛繼續南侵蒙古金帳汗國控制嘅地區，佔領咗第聶伯右岸烏克蘭，名義上統治第聶伯左岸。
17世紀，烏克蘭人喺東正教共同信仰嘅聯合下反對波蘭嘅天主教化運動，進而發動起義。1654年，烏克蘭哥薩克領袖博格丹·赫梅利尼茨基同俄羅斯沙皇簽訂《佩列亞斯拉夫同約》，商請沙皇來統治，自此東烏克蘭與俄羅斯帝國正式合併，開始咗烏克蘭同俄羅斯嘅結盟史。
為咗因應18世紀後期出現嘅東儀天主教徒與東正教徒嘅衝突與鬥爭，1795年後俄羅斯皇帝開始喺烏克蘭全境推行俄羅斯化政策，竭力推廣用俄語，並壓制出版界同公眾活動嘅烏克蘭話。反而促成19世紀上半浪漫主義喺烏克蘭話族群中嘅蓬勃發展，農奴出身嘅民族詩人塔拉斯·舒夫真高係其中嘅佼佼者，有效咁推展咗烏克蘭嘅民族主義運動。
德國投降後，因為冇咗德國嘅保護，蘇俄收復烏克蘭，東烏克蘭地區建立蘇維埃政權，成立烏克蘭蘇維埃社會主義共和國。1918年至1920年紅白俄內戰時期，從奧匈帝國獨立嘅西烏克蘭人民共和國於1919年1月22日同烏克蘭臨時統一，但波烏戰爭後被波蘭佔領。
1943年8月24日－12月23日蘇聯紅軍發動下第聶伯河攻勢，呢個係第二次世界大戰中一場最大嘅軍事行動，涉及雙方幾乎4,000,000人嘅部隊同全長1,400公里長嘅戰線。喺4個月嘅軍事行動期間，蘇聯5個方面軍喺德軍手中解放第聶伯河東岸，包括進行咗數次渡河攻擊，喺西岸建立幾個橋頭堡。
二戰後，烏克蘭迅速恢復咗生產，建立咗發達嘅重工業同農業，人民生活水準有較大提高。但係，蘇聯高度中央集權嘅計劃經濟體制具有嚴重嘅弱點。到咗1970年代後期，蘇聯實行嘅中央高度集權嘅計劃經濟體制日漸失去活力，經濟失去發展勢頭，經濟水準同西方嘅差距日益拉大。
1986年，蘇聯烏克蘭境內嘅切爾諾貝爾核電站發生嚴重嘅切爾諾貝爾核事故，造成嚴重後果。但係當時蘇聯官方開始時向世界同本國人民隱瞞事件真相，被國外媒體同核輻射檢測部門揭露後，蘇聯嘅官僚主義受到廣泛批評。
2013年11月開始嘅烏克蘭親歐盟示威運動令衝突迅速升級，隔年發生2014年烏克蘭革命，烏克蘭總統亞努科維奇政府倒台，親西方勢力重新主導烏克蘭政治。2014年烏克蘭革命都引起克里米亞危機，克里米亞併入俄羅斯。